Konsta

Konsta (asl ismi: Abdullayev Sharifjon Shokir oʻgʻli; 1992-yil 9-sentyabr, Sirdaryo, Oʻzbekiston) – oʻzbekistonlik reper. Jamiyatdagi ayrim muammolarga bagʻishlangan musiqalari bilan omma orasida tanilgan.

 Hayoti 
1992-yil 9-sentyabrda Guliston shahrida tugʻilgan. Kollejni tugatgach, oilasi bilan birga maʼlum vaqt Guliston shahridagi bozorda ishlab yurgan. Abdullayev 2012-yili Rossiyaga mehnat muhojiri sifatida ketgan.

 Ijodi 
Abdullayev ilk bor 2011-yildan boshlab qoʻshiq yozishni boshlagan. Moskvada ishlab yurgan vaqtlarda Sentr, Guf va Ptaha kabi reperlarga qarashli studiyada ishlovchi xorazmlik yigit orqali oʻz qoʻshiqlarini yozdirgan.

2012—2013-yillarda „Koʻchalar guvoh“ qoʻshigʻi orqali oʻz shahrida tanilgan. „Gulim“ taronasi ortidan ancha mashhurlikka erishgan. Bloger Timur Alixonov bilan birga kuylagan „Boy“ treki esa ijodida keskin burilish yasagan. „Ertasi yoʻq“, „Oʻzbegim“, „Utopiya“, „Chumoli“, „Odamlar ucha olar“, „Biz yoʻq joyda“, „Odamlar nima deydi“ kabi jamiyatdagi muammolarga qaratilgan qoʻshiqlar kuylagan. 2022-yil 31-mart kuni Zarafshon konsert zalida birinchi konsertini bergan.
Ijodida asosan oʻzbek mehnat muhojirining hayoti va muammolariga eʼtibor qaratib keladi.

2023-yil 18-aprel kuni Konsta ijrosidagi „Oʻzbekistonlik“ filmi uchun kuylangan saundtrek klipi YouTube platformasiga joylangan. Klip bir kun ichida 100 000 marta tomosha qilingan. Konsta tomonidan kuylangan „Havo“ nomli qoʻshiq hamda klipda Toshkent shahri ob-havosining buzilishi, shuningdek, ekologik inqiroz bilan bogʻliq jarayonlar ochib berilgan. Konsta 2023-yil 9-sentyabr kuni „Kulrang“ albomidagi „Jonga tegdi“ qoʻshigʻiga olinga klipini eʼlon qildi. Bu qoʻshigʻi orqali Konsta bir xil qolipga tushib qolgan televideniye va sanʼat haqida kuylagan.

 Albomlari 
+NomiChiqarilgan yiliAlbomda joy olgan qoʻshiqlarAlximik2020-yil Santa
 Chekish oʻldiradi (Abbose bilan duet)
 Umr o'tar 
 Jinnixona
 Uchaman
 Moʻjizalar
 Qayiq (SherAmigo bilan duet)
 Layli (Dilnoz bilan duet)
 IzladimBiz yoʻq joyda2021-yil Utopiya
 Biz yoʻq joyda
 Dushman
 Orzularing qani
 Odamlar ucha olar
 Asragin
 Oʻzinga ishon
 Million
 Hamma narsamInson2022-yil Oson
 Nafs
 Odamman
 Osmondagi oyim
 Bitta soʻz
 Just be inson
 Odam boʻlish
 OdamchaKulrang2025-yil Kulrang
 O'tkinchi
 Sengacha
 Sevgini izlang
 Diplom
 Gulistonim
 Havotir olmang
 No shukur
 Samoga qaragin
 Saxiy
 Xaloyiq
 Oq
 Qora
 Mayli de
 Jonga tegdiQiymat2025-yil Qop-qora
 Gap senda
 Dunyo
 Nikoh
 Xo'ja ko'rsinga
 Qorincha
 Ismim Sharif 
 Xit
 Lekin
 Halovat (Boriy bilan duet)
 Hech kim yo'q
 Zolim (Boriy bilan duet)
 Oilaviy raqs
 Qizim
 Uy (Alinur bilan duet)
 Vazifa
 Orzu qilaman

 Manbalar 

 Havolalar 

 Rasmiy sayt
 Konsta Spotify saytida

Turkum:Oʻzbekistonlik erkak qoʻshiqchilar
Turkum:9-sentyabrda tugʻilganlar
Turkum:1992-yilda tugʻilganlar
Turkum:Guliston shahrida tugʻilganlar
Turkum:Yashayotgan insonlar